钦定古今图书集成/历象汇编/岁功典/第066卷 > 满庭芳〈七夕〉 媛沈宜修
## 钦定古今图书集成/历象汇编/岁功典/第066卷 > 满庭芳〈七夕〉 媛沈宜修

玉树香浮，金波彩泛，细风轻送云行。桥边乌鹊，千古
说多情。何事欢娱易散，空怅望、玉镜银屏。堪怜处，年
年芳草，青黛锁秋横。　盈盈。增怅望，更更漏点，处处
鸡声。看疏星渐晓，珠露飞英。肠断鲛绡帊上，休回首、
枉自魂惊。还须问，长河渺渺，流向几时平。

晋潘尼诗，“商风初授，辰火微流。朱明送夏，少皞迎秋。
嘉禾茂园，芳草被畴。”

陈张《正见诗》：“月下姮娥落，风惊织女秋。”

唐刘禹锡诗：“织女分明银汉秋。”

白居易歌：“七月七日长生殿，夜半无人私语时。”
杜牧诗：“天阶夜色凉如水，坐看牵牛织女星。”

李商隐诗：“七夕来时先有期，洞房帘箔至今垂。”〈又〉捧
月三更断，藏星七夕明。

宋苏轼诗得句“牛女夕，转头参尾中。”

刘克庄诗：“粤人重巧夕，灯火到天明。”

明何景明诗：“楚客羁魂惊七夕，燕京风俗𩰚穿鍼。